Publication: Magyar Közlöny
Issue: MK-2001-150 (Year: 2001, Number: 150)
Era: 1990-2004
Section: veszélyes hulladékok, a környezetvédelmi termékdíjról, továbbá egyes termékek környezetvédelmi termékdíjáról szóló 1995. évi LVI. törvény
Paragraph Index: 728

(2) a) Azok az operátorok, amelyek aa) az 1. számú melléklet 2. kategóriájába tartozó ellenőrzött anyagok importjával, exportjával, vagy tranzitjával, ab) az 1. számú melléklet 3. kategóriájába tartozó ellenőrzött anyagok exportjával, ac) az 1. számú melléklet 3. kategóriájába tartozó ellenőrzött anyagok importjával nem kizárólag vámügynökként, tárolási (raktározási) tevékenységet végzőként vagy fuvarozóként foglalkoznak, e tevékenységek bármelyikének megkezdése előtt 30 nappal a GM EKH-nál a tevékenység folytatásának pontos helyét — ahonnan az exportáru gyártása, illetve az importáru forgalmazása történni fog — a székhely, a telephelyek és a fióktelepek szerint kötelesek bejelenteni. A GM EKH a szabályszerű bejelentésekről — azok beérkezését követő 30 napon belül — nyilvántartásba vételi igazolást állít ki.

Source: https://magyarkozlony.hu/hivatalos-lapok/d88ef6482c2044c5a4a5c2966a09dd25a8d1bbbd/dokumentumok/0a0f54e73f18a2cc9b2499472bb90dc2f547f9e9/letoltes